Comments Az otthonos otthon mindenkinek mást jelent. Bizony, nem könnyű megfogalmazni magadnak, hogy a Te otthonod hogyan fest. Ha az otthonod kifejezi a személyiségedet, tükrözi az életfilozófiádat, fellelhetőek benne a családi gyökereid, baráti kötődéseid, akkor jó úton jársz. Van egy biztos jele, hogy rátaláltál: ha büszke vagy az otthonodra, akkor jó úton jársz. Ha szeretnél büszke lenni rá, és kész vagy áldozatokat hozni, hogy megalkosd a nagybetűs OTTHONOD, az alábbi úton menj végig.
1, INSPIRÁCIÓK
Gyűjts inspirációt bárhol: nyaralás alatt, barátoknál, az interneten, magazinokban, tévés műsorban. Mentsd el, fotózd le, vágd ki és rendszerezd egy helyre. Szabj előre időkorlátot a gyűjtögetős szakaszodnak, ami lehet 1-2 hónap, vagy 1 év is a lehetőségeidet vedd figyelembe.
Ha a vége felé közeledsz ennek a szakasznak, akkor értékeld ki: beszéld meg pároddal (érdemes közben is egyeztetni vele, hogy az irány tetszik-e neki), vitasd meg barátnőddel.
2, FOGALMAZD MEG SZEMÉLYES STÍLUSODAT
Nevezd meg azokat a színeket, anyagokat, tárgyakat amik kedvesek a szívednek. Nézd meg a mostani otthonod milyen- fogalmazd meg mit szeretsz benne, és mi az amin változtatni szeretnél. Megkönnyítheted a dolgodat, ha lefotózod például a nappalidat, és megnézed a képet számítógépen... Tedd egy olyan inspirációs fotó mellé, ami nagyon tetszett és keresd meg a különbségeket, közös pontokat.
3, HATÁROZD MEG A FELADATOT
Mekkora változást szeretnél? Mennyi szerevezés szükséges ehhez? Mekkora anyagi ráfordítást igényel? Mennyi időd van rá? Ez egy kulcsfontosságú pont, nem szabad kihagyni, mert itt könnyen átváltozhat az örömteli lakásátalakítás egy verejtékező küzdelemmé az idővel, pénzzel.
Készíts ütemtervet, gondold át mennyi időt vesz igénybe az összepakolás, az anyagbeszerzés, a munkálatok és a visszapakolás.
4, KÉSZÍTS ALAPRAJZOT
Ha falakat is érint az átalakításod, muszáj alaprajzot készítened. Keress egy meglévő alaprajzot, és dolgozd fel. Ezt kétféleképpen teheted meg: vagy a hagyományos módon egy négyzetrácsos papírra szerkeszted fel, vagy az interneten már rengeteg ingyenesen elérhető tervezőprogramot találsz, amin meg tudod rajzolni. Mérd le meglévő bútoraidat, amit továbbra is szeretnél használni, és rajzold bele az alaprajzba. Nagyon fontos alaprajzot készíteni, mert ez egy olyan segédeszköz, ami rengeteg idegességtől, problémától kímél meg, és segítséget ad.
5, VÉGLEGESÍTÉS, VÁSÁRLÁS
Ez az a pont, amikor össze kell hozni az álmainkat a valósággal. Elkezded a vásárlást, anyagrendelést, szervezkedést. Mindig ragaszkodj az előre eltervezett dolgokhoz: ha neutrális színű nappali volt a vágyad, és ezt fogalmaztad meg a több hónapos gyűjtőmunka alatt, ne vegyél hirtelen felindulásból szilvalila ülőgarnitúrát... Természetesen néhány alkalmi szerelembe esés megengedett, de javaslom, hogy apró lakberendezési tárgyakra vonatkozzon, amit később könnyen lecserélhetsz.
6, DEKORÁLJ
Ha közeledsz a végeredményhez, mindenképpen szánj időt a dekorálásra. Ez nagyon fontos lépés!Rendezd el a könyvespolcodat művészien, rakj díszpárnákat a kanapédra, tedd fel a függönyöket, helyezz friss virágot az asztalra... Szánj időt erre, ez a legjobb rész, így lesz egy szép lakásból otthon!
Remélem segítettem ezzel a kis összeállítással, és aki mostanában szánja magát otthonátalakításra, az hasznosnak ítélte. Ha van kérdésetek, nyugodtan írjátok meg!
Tags: lakberendező tipp
Névtelen2014. április 8. 14:10Kedves Anita! Már egy korábbi bejegyzésed után is kérdeztem, ahol ezt a gyönyörű lakást bemutattad, hogy honnan rendeltétek vagy kivel csináltattátok ezt a csodálatos lépcsőfeljárót? Nagyon sokat segítenél, ha elárulnád! Előre is köszönöm!! GabiVálaszTörlésAnita Csorba2014. április 9. 15:35Bocsánat, hogy nem válaszoltam, készíttettük, én terveztem, és az Enterteam asztalos csapata pedig profin kivitelezte!VálaszTörlésNévtelen2014. október 1. 17:05Kedves Anita!Nagyon szép ez az általad tervezett lakás! :o)Hasonló asztalt és székeket keresek az étkezőmbe, megírnád légy szíves, hogy milyen üzletből vannak?Előre is nagyon köszönöm!Szép napot!ZsuzsaVálaszTörlésAnita Csorba2014. október 2. 9:07Ikea székek!VálaszTörlésNévtelen2014. október 28. 12:14Kedves Anita, nekem is nagyon tetszik a ez a lakás és valami ilyesmi ülőgarnitúrát szeretnénk vásárolni vagy áthúzatni a jelenlegi bőrgarnitúránkat. Tudnál nekem segíteni hol vásároltátok a garnitúrát, vagy hasonló szövetet hol lehetne beszerezni? Előre is köszönöm a segítséged.Legyen szép napod. AnitaVálaszTörlésAnita Csorba2014. október 29. 10:02Ez magyar gyártású ADA kanapé, kapható a Kikában is, meg a Novo home-ban.VálaszTörlésMegjegyzés hozzáadásaTovábbiak betöltése...